21/01/2015 | Administración LocalMunicipal
Santiago de Compostela
Urbanismo. Sección de Planeamento e Xestión
Anuncio de aprobación definitiva da Modificación puntual dos Plans parciais do SUP-2 (Cornes) e do SUP-3 (Ponte Pedriña). Aparcadoiro disuasorio

O Pleno da Corporación, na sesión ordinaria que tivo lugar o día 26 de decembro de 2014, adoptou entre outros, o seguinte acordo: ● Aprobar definitivamente a Modificación puntual dos Plans parciais do SUP-2 (Cornes) e do SUP-3 (Ponte Pedriña). Aparcadoiro disuasorio. O documento que se somete a aprobación definitiva coincide co aprobado inicialmente pola Xunta de Goberno Local o día 22 de agosto de 2014, coas seguintes reformas: – Incorporouse un plano de información de titularidades de ADIF (I7). – Nos planos I1 e I4 diferenciáronse as zonas afectadas pola Modificación (3 e 4). – En todo os planos axustouse o ámbito do aparcadoiro disuasorio no límite surleste co obxecto de evitar a afección de terreos patrimoniais de ADIF. As reformas sinaladas introducíronse co único obxecto de ampliar ou clarificar a información do documento pero non alteran o resultado da modificación inicialmente aprobada. O acordo notificarase persoalmente a todos os interesados e publicarase no Diario Oficial de Galicia. Así mesmo publicarase, xunto co texto íntegro da normativa urbanística aprobada, no Boletín Oficial da Provincia. O acto de aprobación definitiva da citada Modificación puntual, foi comunicado á Consellería de Medio Ambiente, Territorio e Infraestruturas, con data 9 de xaneiro de 2014, en cumprimento do disposto polo artigo 92.3 da Lei 9/2002, do 30 de decembro, de ordenación urbanística e protección do medio rural de Galicia (LOUG). Contra o acordo de aprobación definitiva, poderase interpoñer directamente recurso contencioso administrativo ante o Tribunal Superior de Xustiza de Galicia no prazo de dous meses, contados a partir do día seguinte ao da publicación deste anuncio. A resultas da modificación, o artigo 23 de ámbolos dous plans parciais, Ordenanza de zonas verdes e espazos libres públicos, quedan redactados como segue: Plan parcial do SUP-2. Cornes Artigo 23.–Ordenanza de zonas verdes e espazos libres públicos.1. A súa delimitación será a definida no Plano de Ordenación.2. Nestas zonas non se permitirá ningún tipo de edificación permanente salvo a necesaria para o seu mantemento (invernadoiros, almacén de útiles de xardinería) xustificando previamente a necesidade da súa instalación na propia zona verde ou libre de uso público. Poderá autorizarse a instalación permanente de elementos de ornato (templetes, quioscos de música) ou complementarios ao uso das zonas verdes (escenarios de teatros ao aire libre, pistas de baile descubertas…). Poderá autorizarse así mesmo a ubicación de casetas e quioscos desmontables para fins propios dos usos convencionais destas zonas, así como o mobiliario necesario (bancos, papeleiras, fontes de auga potable, xogos de nenos, etc.). En todo caso, a superficie total ocupada por todos os elementos permanentes antes citados non poderá superar o 10% da superficie total da respectiva zona. A súa altura non superará a de unha planta, equivalente a 4 m. A ocupación máxima considerando os elementos permanentes e os desmontables non poderá superar o 15% da superficie total da zona.3. Os cerramentos cando sexan necesarios non superarán a altura de 0,50 m. con materiais opacos, podendo rebasar dito límite con elementos diáfonos ou elementos vexetais.4. As zonas verdes e espazos libres de uso público deberán estar convenientemente urbanizadas, coas súas correspondentes sendas peonís, camiños, escaleiras e acondicionamento vexetal, así como dotadas de alumeado público, rede de pluviais e abastecemento de auga necesarios para o seu funcionamento e conservación. Igualmente, disparase de elementos que eliminen as barreiras arquitectónicas. Destinaranse a áreas de xogo de nenos as superficies relacionadas no cadro de características. De acordo co establecido no artigo 121* do Plan xeral, baixo rasante as zonas ZL-2 e ZL-3 tolérase o uso de garaxe aparcamento garantindo o uso público na súa superficie, de acordo co disposto no artigo 185* do vixente Plan xeneral.5. Na praza na que se ubica o equipamento DM-3 permitirase o acceso a vehículos de servizo, concretándose a súa materialización no proxecto de urbanización correspondente.6. Na zona delimitada nos planos, que forma parte do sistema xeral PU-9, prevese a implantación dun aparcadoiro publico en superficie, coa regulación especifica que para este uso establece o Plan especial do parque urbano do Sar (ordenanza 4). No ámbito delimitado para a implantación do aparcadoiro organizaranse os seus accesos dende o viario público, vías de servizo e zonas complementarias, que serán integradas co resto do ámbito nos termos previstos na ordenanza do Plan especial, con especial coidado de preservar os elementos naturais existentes. A zona de estacionamento de vehículos propiamente dita ubicarase preferiblemente na zona de proxección do viaduto. Plan parcial do SUP-3. Ponte Pedriña Artigo 23.–Ordenanza de zonas verdes e espazos libres públicos.1. A súa delimitación será a definida no Plano de Ordenación.2. Nestas zonas non se permitirá ningún tipo de edificación permanente salvo a necesaria para a seu mantemento (invernadoiros, almacén de útiles de xardinería) xustificando previamente a necesidade da súa instalación na propia zona verde ou libre de uso público. Poderá autorizarse a instalación permanente de elementos de ornato (templetes, quioscos de música) ou complementarios ao uso das zonas verdes (escenarios de teatros ao aire libre, pistas de baile descubertas.). Poderá autorizarse así mesmo a ubicación de casetas e quioscos desmontables para fins propios dos usos convencionais destas zonas, así como o mobiliario necesario (bancos, papeleiras, fontes de auga potable, xogos de nenos, etc.). En todo caso a superficie ocupada por todos os elementos permanentes antes citados non poderá superar o 10% da superficie total da respectiva zona. A súa altura non superará a de unha planta, equivalente a 4 m. A ocupación máxima, considerando os elementos permanentes e os desmontables, non poderá superar o 15% da superficie total da zona.3. Os cerramentos cando sexan necesarios non superarán a altura de 0,50 m con materiais opacos podendo rebasar dito límite con elementos diáfonos ou elementos vexetais.4. As zonas verdes e espazos libres de uso público deberán estar convencionalmente urbanizadas, coas súas correspondentes sendas peonís, camiños, escaleiras e acondicionamento vexetal, así como dotadas do alumeado público, rede de pluviais e abastecemento de auga necesarios para o seu funcionamento e conservación. Igualmente disporanse elementos que eliminen as barreiras arquitectónicas. Destinaranse a áreas de xogo de nenos as superficies relacionadas no cadro de características. Na zona ZL-1 tolérase o uso aparcadoiro público, coas seguintes condicións e características: – Uso aparcadoiro público en superficie. A zona cualificada como ZL-1 poderase acondicionar como aparcadoiro público en superficie, autorizándose o uso de estacionamento de vehículos, cos seus accesos, vías de servizo e zonas libres complementarias. A rasante de referencia para a implantación do aparcadoiro en superficie será a definida polo viario público perimetral. Aproveitarase a infraestrutura ferroviaria como elemento organizador da zona de estacionamento, que se situará baixo a proxección do viaducto. O espazo destinado ao estacionamento de vehículos non poderá superar a superficie de 2.300 m 2, debendo o resto de superficie recibir un tratamento axeitado á súa condición de espacio libre de uso público. O proxecto de execución do aparcadoiro deberá prever as instalacións de drenaxe e canalización de pluviais, iluminación pública e hidrantes contra incendios, así como a execución dos corredores peonís de conexión co resto das zonas. Incluirá un estudio de accesibilidade e circulación no que se xustifique a idoneidade da solución proposta no que atinxe ao seu menor impacto no entorno, implementando as medidas que se estimen oportunas para garantir a necesaria seguridade vial e fluidez no tráfico. – Uso aparcadoiro baixo rasante. Na zona ZL-1 e de acordo co establecido no artigo 121* do Plan Xeral, tolerarase, baixo a rasante definida no Plan Parcial, o uso de garaxe aparcadoiro garantindo en todo caso a titularidade pública do solo e o uso público da súa superficie, de acordo co disposto no artigo 185* do vixente Plan Xeral. Igualmente, e vinculados á execución do aparcadoiro público, toleraranse usos complementarios do mesmo (comercial, oficinas, etc.) na cabeceira da plataforma resultante mantendo en todo caso a titularidade pública do solo. Establécese un máximo de 1.600 m 2 construídos, que se materializarán nun volume edificado que se inscribirá nas aliñacións que se indican no plano de ordenación, cun máximo de dúas plantas, medidas a partir da rasante da vía. Deberase garantir o mantemento da visión do Parque de Sar dende a plataforma superior que configura a zona libre ZL-1. Nesta zona libre ZL-1 produciranse os apoios e demais elementos funcionais do viaducto do ferrocarril previsto. Así mesmo, publícase o Anexo no que se recollen os condicionantes sinalados por augas de Galicia: ■ Calquera actuación debe contemplar as solucións do saneamento propostas para a recollida das augas pluviais xeradas. Indicarase o destino do vertido das augas residuais e a súa posible afección sobre a calidade das augas do medio receptor. ■ Deberase considerar a incidencia espacial dos efectos inducidos polas alteracións do réxime hidrolóxico e da calidade da auga. No desenvolvemento das diferentes actuacións asociadas a esta modificación puntual deberase xustificar a non incidencia da actuación no réxime de correntes, así como a non afección a terceiros como consecuencia da alteración das escorrentas que comportaría o cambio de uso proposto identificando as zonas con potencial risco de asolagamento. O ámbito de actuación atópase nas proximidades dunha área de risco potencial significativo de inundación (ARPSI): Río Sar (ES014-CO-05-04-18) e o PHGC establece unha serie de prescricións que será preciso ter en conta (artigos 42-43). ■ No desenvolvemento proposto deberase reducir ao mínimo posible a impermeabilización do solo de cara a minimizar os efectos negativos, mediante a utilización de técnicas de drenaxe urbana sostible, para o que deberán seguirse as recomendacións propostas nas Instrucións técnicas para obras hidráulicas en Galicia. *As referencias aos artigos 121 e 185 do Plan xeral anterior deben entenderse substituídas polos artigos 137 e 203 de PXOM vixente. Santiago de Compostela, 12 de xaneiro de 2015. A concelleira delegada da Área de Desenvolvemento Urbano e Sostible Asdo.: Teresa Gutiérrez López